Dollármilliomos
Idős dollármilliomossal készítenek riportot a gazdagságának titkáról. - Tudják, a nagy gazdasági válság idején én is elvesztettem mindenemet. Az utolsó ötcentesemen vettem egy almát, amit eladtam tíz centért. Ezért a pénzért már két almát tudtam venni, amit húsz centért adtam el. Ezzel a módszerrel estére már egy dollár hatvan cent tiszta hasznom volt! Ezt egy hónapig csináltam, kétszáz dollár bevételem lett! Aztán... - Aztán? - kérdi a riporter. - Aztán meghalt a feleségem apja, és örököltem huszonhatmillió dollárt! 